સોમવારે સવારે વડાપ્રધાન નરેન્દ્ર મોદીએ ભુજથી ચૂંટણી પ્રચારના શ્રીગણેશ કર્યા હતા. અહીં તેમણે કોંગ્રેસ પર આકરા પ્રહારો કર્યા હતા અને ત્યારે બાદ બપોરે જસદણ પહોંચ્યા હતા. જસદણ ખાતે તેમણે સભા સંબોધતા કહ્યું હતું કે, 'જસદણ દર વર્ષે ગાડી ચૂકી જાય છે, અમે અમારી સેવામાં ક્યાંય કચાશ નથી રાખી. દેશને પહેલા એવા રાષ્ટ્રપતિ મળ્યા છે, જેમને સૌના નામ યાદ હોય. સૌરાષ્ટ્રવાસીઓ સીધા રાષ્ટ્રપતિના સંપર્કમાં છે. રક્ષાબંધનમાં અહીંના બધા બહેનો મને રાખડી બાંધવા આવ્યા હતા. મેં પૂછ્યું કે, હું ત્રણ વર્ષથી અહીં છું, તમે આ વર્ષે જ કેમ અહીં આવ્યા? તો જવાબ મળ્યો કે, અમે તો રાષ્ટ્રપતિને રાખડી બાંધવા આવ્યા હતા, ત્યાંથી અહીં આવ્યા. પાણીનો દુકાળ આખી જિંદગી જોયો છે. અમે જ્યારે નર્મદાનું પાણી લાવવાની વાત કરતા હતા ત્યારે એ લોકો અમારી મજાક ઉડાવતા હતા, અપશબ્દો બોલતા હતા. એમની એ ટેવ તો હજુ પણ સુધરી નથી.'